
PËR DISA NDRYSHIME NË VENDIMIN NR. 183, DATË 13.3.2013 TË KËSHILLIT TË MINISTRAVE “PËR SHPËRNDARJEN PJESORE TË TË ARDHURAVE NGA PRIVATIZIMI I “HEC BISTRICA 1 DHE BISTRICA 2” DHE “HEC ULËZ-SHKOPET””

Në mbështetje të nenit 100 të Kushtetutës të ligjit nr. 9936, datë 26.6.2008 “Për menaxhimin e sistemit buxhetor në Republikën e Shqipërisë”, të ndryshuar, të nenit 9 të ligjit nr. 119/2012 “Për buxhetin e vitit 2013’, të ligjit nr. 93/2013 “Për ratifikimin e kontratës për shitjen e 100 për qind të aksioneve të shoqërisë “HEC Bistrica 1 dhe Bistrica 2” sh.a.”, dhe të ligjit nr. 94/2013 “Për ratifikimin e kontratës për shitjen e 100 për qind të aksioneve të shoqërisë “HEC Ulëz-Shkopet sh.a.”, me propozimin e Ministrit të Financave, Këshilli i Ministrave

VENDOSI:

Në vendimin nr. 183, datë 13.3.2013 të Këshillit të Ministrave, bëhen këto ndryshime:
1. Pikat 1 dhe 2 ndryshohen si më poshtë vijon:
“1. Kufiri i shpenzimeve kapitale, miratuar në ligjin nr. 119/2012 “Për buxhetin e vitit 2013”, shtohet me 11 965 (njëmbëdhjetë mijë e nëntëqind e gjashtëdhjetë e pesë) milionë lekë dhe shpërndahet në nivel programi, sipas lidhjes nr. 1, që i bashkëlidhet këtij vendimi.
2. Niveli i deficitit buxhetor, miratuar me ligjin nr. 119/2012 “Për buxhetin e vitit 2013”, shtohet me 11 965 (njëmbëdhjetë mijë e nëntëqind e gjashtëdhjetë e pesë) milionë lekë dhe, njëkohësisht financimi i deficitit buxhetor nga të ardhurat e privatizimit, shtohet me 11 965 (njëmbëdhjetë mijë e nëntëqind e gjashtëdhjetë e pesë) milionë lekë.”.
b) Lidhja nr. 1 “Shpërndarja e shpenzimeve kapitale sipas programeve”, bashkëlidhur vendimit, zëvendësohet me lidhjen me të njëjtin numër dhe titull që i bashkëlidhet këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha


Lidhja nr. 1 – Shpërndarja e shpenzimeve kapitale, sipas programeve
Në 000/lekë
	Emërtimi/programi
	Shpenzimet kapitale 2013

	Ministria e Punëve Publike dhe Transportit
	9.965.000

	Transporti rrugor
	9.465.000

	Furnizimi me ujë dhe kanalizime
	500.000

	Pushteti vendor
	

	Granti konkurrues për rrugët rurale
	2.000.000

	TOTALI
	11.965.000





